ନୂଆଦିଲ୍ଲୀଃ ବିବାଦୀୟ କୃଷି ଆଇନକୁ (Farmer Law) ରଦ୍ଦ କରିବା ପାଇଁ ଦିଲ୍ଲୀର ବିଭିନ୍ନ ସୀମାରେ (Delhi Border) କୃଷକମାନେ ଆନ୍ଦୋଳନ (Farmer Protest) ଜାରି ରଖିଛନ୍ତି । ସେମାନେ ଏହି ବିବାଦୀୟ ଆଇନକୁ ସମ୍ପୂର୍ଣ୍ଣ ଭାବେ ବାତିଲ କରିବାକୁ ଆନ୍ଦୋଳନରତ ଚାଷୀମାନେ ଜିଦ ଧରି ବସିଛନ୍ତି । ତେବେ ଦିଲ୍ଲୀ-ହରିଆଣା ସିଂଘୁ ବର୍ଡରରୁ (Singhu Border) ଶୁକ୍ରବାର ରାତିରେ ଜଣେ ସନ୍ଦିଗ୍ଧ ଯୁବକଙ୍କୁ (Accused Youth) ପୋଲିସ ଗିରଫ କରିଛି । ଉକ୍ତ ଯୁବକଙ୍କ ନିକଟରୁ ପୋଲିସ ଏକ ବନ୍ଧୁକ ଜବତ କରିଛି । ଉକ୍ତ ଯୁବକ ଜଣକ ସୁଟର ବୋଲି ପୋଲିସ ଦର୍ଶାଇଛି ।
ତେବେ ଏକ ସାମ୍ବାଦିକ ସମ୍ମିଳନୀରେ ଉକ୍ତ ଗିରଫ ଯୁବକ ଜଣକ ଦିଲ୍ଲୀ ପୋଲିସ ଉପରେ ଗୁରୁତର ଅଭିଯୋଗ ଆଣିଛି । ଉକ୍ତ ଯୁବକ ଜଣକ କହିଛି ଯେ, ଆନ୍ଦୋଳନରେ ଥିବା କିଛି ପ୍ରମୁଖ ଚାଷୀ ନେତା (Farmer Leader) ଆସନ୍ତା ୨୬ ତାରିଖରେ ମଞ୍ଚ ଉପରେ ବସିଥିବା ବେଳେ ସେମାନଙ୍କୁ ଗୁଳି କରିବାକୁ ପୋଲିସ ନିର୍ଦ୍ଦେଶ ଦେଇଥିଲା ।
ଗିରଫ ଯୁବକଙ୍କ କହିବା ମୁତାବକ ସେ ଆସନ୍ତା ୨୬ରେ ହେବାକୁ ଥିବା ଟ୍ରାକ୍ଟର ରାଲିର (Tractor Rally) ମାହୋଲକୁ ଖରାପ କରିବା ପାଇଁ ତାଙ୍କୁ କୁହାଯାଇଥିଲା । ଏହି ସମୟରେ ଗୁଳି ଚଳାଇ ପରିସ୍ଥିତି ଉତ୍ତେଜନପୂର୍ଣ୍ଣ କରିବାକୁ ତାକୁ କୁହାଯାଇଥିବା ନେଇ ଉକ୍ତ ଗିରଫ ଯୁବକ ଜଣକ ସୂଚନା ଦେଇଛନ୍ତି । ସେ ଆହୁରି ମଧ୍ୟ କହିଛନ୍ତି ଆସନ୍ତା ୨୩ ତାରିଖରୁ ୨୬ ତାରିଖ ମଧ୍ୟରେ କୃଷକ ମାନଙ୍କ ଉପରକୁ ଗୁଳି କରାଯିବା ପାଇଁ ନିର୍ଦ୍ଦେଶ ରହିଥିଲା । ଏହା ସହିତ କିଛି ମହିଳା ମଧ୍ୟ ମୋ ସହିତ ସାମିଲ ରହିଥିଲେ । ସେମାନେ ଲୋକମାନଙ୍କୁ କେବଳ ଉସୁକାଇବା ଭଳି କାର୍ଯ୍ୟ କରିଥାନ୍ତେ । ଏହା ପୂର୍ବରୁ ଉକ୍ତ ମହିଳାମାନେ ଜାଟ ଆନ୍ଦୋଳନରେ ଏହି ମହିଳାମାନେ ଲୋକମାନଙ୍କୁ ଉସୁକାଇଥିଲେ ବୋଲି ଗିରଫ ଯୁବକ ଜଣ କହିଛନ୍ତି ।
ଗିରଫ ଯୁବକ ପ୍ରକାଶ କରିଛି ଯେ ବିରୋଧ କରୁଥିବା କୃଷକମାନେ (Farmer) ଅସ୍ତ୍ରଶସ୍ତ୍ର ନେଉଛନ୍ତି କି ନାହିଁ ତାହା ଜାଣିବା ପାଇଁ ଦୁଇଟି ଟିମ୍ ଗଠନ କରାଯାଇଛି। ସୁଟରଙ୍କ ତରଫରୁ କୁହାଯାଇଥିଲା ଯେ ୨୬ ତାରିଖ ଦିନ ଯେତେବେଳେ ଚାରିଜଣ କୃଷକ ନେତା ମଞ୍ଚ ଉପରେ ବସିଥିଲେ ସେତେବେଳେ ସେମାନଙ୍କୁ ଗୁଳି ଚଳାଇବାକୁ ନିର୍ଦ୍ଦେଶ ଦିଆଯାଇଥିଲା। ଏଥିପାଇଁ ସୁଟରଙ୍କୁ ଚାରି ଜଣଙ୍କର ଚିତ୍ର ମଧ୍ୟ ଦିଆଯାଇଥିଲା। 19 ଜାନୁଆରୀରୁ ସେ ସିଙ୍ଗୁ ସୀମାରେ ଅଛନ୍ତି ବୋଲି ସୁଟର କହିଛନ୍ତି। ସେ କହିଛନ୍ତି ଯେ ଜାନୁଆରୀ 26 ରେ ଯେତେବେଳେ କୃଷକମାନେ ଏକ ଟ୍ରାକ୍ଟର ରାଲି କରିବେ ସେତେବେଳେ ସେ ଚାଷୀଙ୍କ ସହ ଆଲୋଚନା କରିବେ। ଯଦି ବିକ୍ଷୋଭକାରୀମାନେ ପ୍ୟାରେଡ୍ ସହିତ ବାହାରକୁ ଯାଇଥିଲେ, ତେବେ ସେମାନଙ୍କୁ ନିଆଁ ଲଗାଇବାକୁ କୁହାଯାଇଥିଲା।
